നഴ്സറി കരാറുകാരില്നിന്ന് കൈക്കൂലി രണ്ടര ലക്ഷം രൂപയും ആയിരത്തോളം തേക്കിന് സ്റ്റംപുകളുമായി ഫോറസ്ട്രി റേഞ്ച് ഓഫിസര് പിടിയില് കോഴിക്കോട്: നഴ്സറി കരാറുകാരില്നിന്ന് കൈക്കൂലിയായി പിരിച്ചെടുത്ത രണ്ടര ലക്ഷം രൂപയും ആയിരത്തോളം തേക്കിന് സ്റ്റംപുകളുമായി സോഷ്യല് ഫോറസ്ട്രി റേഞ്ച് ഓഫിസറെ പൊലീസ് വിജിലന്സ് വഴിയിലിട്ടു പിടികൂടി. സര്വീസില്നിന്ന് വിരമിക്കാന് തയാറെടുക്കുന്ന ഉന്നത ഉദ്യോഗസ്ഥനുള്ള പാരിതോഷികമായിരുന്നു ഈ തുകയെന്നാണ് സൂചന. കല്പറ്റ, ബത്തേരി, മാനന്തവാടി റേഞ്ചുകളില്നിന്നുള്ള പിരിവുമായി വന്നിരുന്ന മാനന്തവാടി സോഷ്യല് ഫോറസ്ട്രി റേഞ്ച് ഓഫിസര് കെ.വി.അരുണേഷിനെയാണ് കൊട്ടിയൂര് ബോയ്സ് ടൗണിനു സമീപം പിടികൂടിയത്. കൃത്യമായ വിവരങ്ങളുടെ അടിസ്ഥാനത്തിലായിരുന്നു വിജിലന്സ് പരിശോധന. പണം ആര്ക്ക് നല്കാനാണ് എന്ന കാര്യം വ്യക്തമാക്കിയിട്ടില്ലെങ്കിലും വനം വകുപ്പിനുള്ളില് സൂചനകള് ശക്തമാണ്. വിരമിക്കാന് തയാറെടുക്കുന്ന ഉദ്യോഗസ്ഥന്റെ പിരിവിനെ കുറിച്ച് കഴിഞ്ഞയാഴ്ച തന്നെ വ്യാപകമായ പരാതി ഉന്നതര്ക്ക് ലഭിച്ചിരുന്നു. തേക്കടി, പറമ്ബിക്കുളം ഭാഗങ്ങളില് തമ്ബടിച്ച് കീഴുദ്യോഗസ്ഥരില്നിന്ന് പിരിവു നടത്തിയിരുന്ന ഉദ്യോഗസ്ഥന് ജീവനക്കാരുടെ പ്രതിഷേധങ്ങളെ തുടര്ന്നാണ് തിരിച്ചു പോയത്. ഇദ്ദേഹത്തിനു വേണ്ടിയെന്നു പറഞ്ഞ് വീണ്ടും റേഞ്ചുകളില് പിരിവു നടന്നിരുന്നു എന്നാണ് വിവരം. കോഴിക്കോട് വിജിലന്സ് എസ്പി എസ്.ശശിധരന് ലഭിച്ച രഹസ്യ വിവരത്തിന്റെ അടിസ്ഥാനത്തിലായിരുന്നു പരിശോധന. ഡിവൈഎസ്പി ബാബു പെരിങ്ങോത്ത്, ഇന്സ്പെ്കടര് ഗണേഷ് കുമാര്, സബ് ഇന്സ്പെക്ടര് ബിജോയ് കുമാര്, മഹീന്ദ്രന്, ജയപ്രകാശ്, അസിസ്റ്റന്റ് സബ് ഇന്സ്പെകടര്മാരായ ശ്രീജയന്, അബ്ദുല് സലാം, നിജേഷ്, ശ്രീജിത്ത്, ദിനേശ് കുമാര് എന്നിവരും പരിശോധനയ്ക്ക് നേതൃത്വം നല്കി.